Жамал Айтқалиқызы Манкеева — Қазақстан Энциклопедиясы
"Жамал Айтқалиқызы Манкеева — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=5000"
TITLE: Жамал Айтқалиқызы Манкеева — Қазақстан Энциклопедиясы
URL: https://kk.php?title=Арнайы:Ұзын_беттер&limit=5000&offset=5000
META: "Жамал Айтқалиқызы Манкеева — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=5000"
TOTAL WORDS: 252
TEXT: Қазақстан Энциклопедиясы Жамал Манкеева Айтқалиқызы - филология ғылымдарының докторы, профессор. ҚР БҒМ ҒК А. Байтұрсынұлы атындағы Тіл білімі институты, лексикология бөлімінің меңгерушісі. Манкеева 1950 жылы 26 сәуірде Орал облысы, Шыңғырлау ауданы, Шілік кеңшарында туған. Киров атындағы Қазақ мемлекеттік университетінің филология факультетін үздік дипломмен бітіріп, осы университеттің аспирантурасына қалдырылған. 1977 жылдан осы кезге дейін А. Байтұрсынұлы атындағы Тіл білімі институтында қызмет істейді. 2001 жылдан бастап Абай атындағы Қазақ ұлттық педагогикалық университеті қазақ тілі теориясы мен әдістемесі кафедрасының профессоры ретінде қазақ тіл біліміндегі жаңа бағыттар бойынша дәріс оқиды. ҚР жоғары оқу орындарын бітіруші мамандарды даярлау ісіне мемлекеттік емтихан комиссиясының төрағасы ретінде атсалысады. Мемлекеттік тілді оқыту және игеруге байланысты Қазтест жобасына, басқа да оқулықтар мен сөздіктерге сарапшы ретінде қатысады. Қазіргі қазақ тіл білімін дамытып, жаңа деңгейде зерттеуге байланысты бірнеше ғылыми жобалардың орындаушысы және жетекшісі ретінде еңбек етеді. Байтұрсынұлы атындағы Тіл білімі институты жанындағы 10. 02 – қазақ тілі және 10. 06 – түркі тілдері мамандықтары бойынша филология ғылымдарының докторы ғылыми дәрежесін алу үшін диссертация қорғайтын Д. 01 диссертациялық кеңестің мүшесі, 2000 жылдан – диссертациялық кеңестің ғалым хатшысы, 2001 жылдан – лингвистикалық басылым «Тілтаным» журналының жауапты редакторы. «Реконструкция “мертвых” корней глагольных основ казахского языка» тақырыбында кандидаттық, «Қазақ тіліндегі мәдени лексика» деген тақырыпта докторлық диссертация қорғады. Реконструкция первичных корней глагольных основ казахского языка, Мәдени лексиканың ұлттық сипаты, Қазақ грамматикасы. Фонетика, сөзжасам, морфология, синтаксис, Қазақ тіліндегі этномәдени атаулардың танымдық негіздері, Қазақ тіліндегі байырғы түбірлерді жаңғырту, Қазақ филологиясы: егіз негіз 2010 ж., Қазақ әдеби тілі сөздігі, 5-сыныпқа арналған «Қазақ тілі» оқулығы. Ғалымның жетекшілігімен 22 кандидаттық, 1 докторлық диссертация қорғалды
